Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: elektronikus fizetési eszközökrõl szóló 232/2001. (XII. 10.) Korm. rendelet 2. § (1) bekezdés b) pontja szerint
Paragraph Index: 925

03. tábla/01 sor Ebben a sorban azt kell feltüntetni, hogy hány fizikai (a) és "Card not present" (b, c) kereskedõi elfogadó hellyel kötött összesen szerzõdést az adatszolgáltató kártyaelfogadásra. A "Card not present" elfogadóhelyek oszlopban azoknak a kereskedõi elfogadóhelyeknek a számát kell feltüntetni, ahol telefoni/postai megrendelés (MO/TO) útján (b), illetve interneten keresztül (c) lehet vásárolni. Az elfogadóhelyeken hány imprinter üzemel POS berendezések mellett biztonsági tartalékként (f,g), illetve kizárólagosan (d,e), és a rajtuk lebonyolított mûveletek mindegyike felhatalmazáshoz kötött, vagy csak a limithatár felettiek. A POS berendezések számát ugyanebben a bontásban kell megadni, vagyis minden egyes mûvelet felhatalmazáshoz kötött (h), vagy csak meghatározott limit felett kötelezõ a felhatalmazás kérés (i). Kereskedõi elfogadóhely alatt azoknak a fizikai vagy "Card not present" üzleteknek, vagyis elszámolási egységeknek a számát értjük, ahol elfogadják a kártyával történõ fizetést (nem pedig a megkötött elfogadói szerzõdések számát). Amennyiben egy kereskedõ mind fizikai, mind pedig telefoni/postai vagy internetes elfogadóhelyeket üzemeltet, mindegyik kategóriában (a,b,c) szerepeltetni kell a darabszámban. A POS-ok számánál egyrészt az adatszolgáltató, másrészt a kereskedõ tulajdonában lévõ berendezéseket kell jelenteni. Amennyiben tudomással bírnak arról, hogy más adatszolgáltató (hitelintézet/pénzügyi vállalkozás) is szerzõdést kötött a kereskedõvel, és az elfogadás ugyanazon a POS berendezések történik, – egymással egyeztetve – csak az egyik fél jelentésében kell szerepeltetni a berendezéseket. Ellenkezõ esetben ugyanis egy-egy berendezés duplán szerepel az összesítésben.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes